# Tom Bateman

Tom Bateman (Oxford, 15 de març de 1989) és un actor anglès. És conegut pels seus papers a la sèrie de televisió Da Vinci's Demons (2013–2015), i a la pel·lícula Murder on the Orient Express (2017).

## Biografia

Bateman va néixer a Oxford, Oxfordshire en una família de classe treballadora. Té dotze germans, àdhuc un germà bessó, anomenat Merlin.
Bateman va estudiar actuació a la London Academy of Music and Dramatic Art (LAMDA), on va aparèixer a la producció Molt soroll per no res amb Catherine Tate i David Tennant. Després es va unir a la companyia de Kenneth Branagh al Garrick Theatre, on va actuar amb Judi Dench a Conte d'hivern.
Bateman va aparèixer a la sèrie de televisió de 2013 The Tunnel i també va fer de Giuliano de' Medici a la sèrie Da Vinci's Demons.
Va fer de William Shakespeare a la producció londinenca original de Shakespeare in Love el 2014. L'any següent va tenir el paper protagonista a la sèrie de televisió britànica de 10 episodis Jekyll and Hyde. El 2017 va debutar a Hollywood amb la pel·lícula de comèdia Snatched i com a Bouc a la pel·lícula de misteri Murder on the Orient Express.
El 2018 va sortir a la dramatització d'ITV de Vanity Fair. L'any següent va interpretar l'antagonista a Cold Pursuit (2019).
L'agost de 2018 es va anunciar que seria el protagonista a Beecham House, que es va estrenar el 2019. L'agost d'aquell mateix any es va fer públic que seria David a la minisèrie de thriller psicològic de Netflix Behind Her Eyes.

## Vida personal

De 2017 ençà, Bateman ha estat en una relació amb l'actriu Daisy Ridley, a qui va conèixer durant el rodatge de Murder on the Orient Express.

## Filmografia
### Pel·lícules

| Any | Títol | Paper | Notes |
| 2011 | Much Ado About Nothing | Claudio | |
| 2015 | Creditors | Michael Redmane | |
| 2015 | Branagh Theatre Live: The Winter's Tale | Florizel | |
| 2016 | Exposure | Charlie | Curtmetratges |
| 2017 | B&B | Marc | |
| 2017 | Snatched | James | |
| 2017 | Murder on the Orient Express | Bouc | |
| 2017 | Hi-Lo Joe | Tony | |
| 2019 | Cold Pursuit | Trevor "Viking" Calcote | |
| 2022 | Death on the Nile | Bouc | |
| 2022 | Tretze vides | Chris Jewell | |

### Televisió

| Any | Títol | Paper | Notes |
| 2013 | The Tunnel | Danny Hillier | 7 episodis (temporada 1) |
| 2013 | Da Vinci's Demons | Giuliano de' Medici | 10 episodis (temporades 1 i 2) |
| 2015 | Jekyll and Hyde | Dr. Robert Jekyll / Hyde | 10 episodis |
| 2016 | Cold Feet | Justin Parker | 2 episodis (temporada 6) |
| 2018 | Vanity Fair | Rawdon Crawley | 6 episodis (minisèrie) |
| 2018 | Into the Dark | Wilkes | Episodi: "The Body" |
| 2019 | Beecham House | John Beecham | 6 episodis (minisèrie) |
| 2021 | Behind Her Eyes | David | 6 episodis (minisèrie) |

## Referències

* ↑ «findmypast.co.uk».
* ↑ «Tom Bateman on playing both Jekyll and Hyde: 'Hopefully we can get the Doctor Who audience'». Guardian (UK), 25-10-2015.
* ↑ Halls, Eleanor. «Tom Bateman interview: 'Would I like to play Bond? Course I would!'», 27-02-2019. [Consulta: 3 agost 2020].
* 1 2 3 Christie, Janet «Interview: Tom Bateman». The Scotsman, 28-08-2018 [Consulta: 3 agost 2020].
* ↑ «Mr Jekyll Will See You Now: Jekyll & Hyde's Tom Bateman On Smashing Tables And Working With Judi Dench», 20-11-2015. [Consulta: 3 agost 2020].
* ↑ «Liam Neeson Revenge Thriller 'Hard Powder' Adds Tom Bateman (Exclusive)» (en anglès). The Hollywood Reporter, 15-03-2017 [Consulta: 22 maig 2017].
* ↑ «ITV announces star-studded period drama Beecham House» (en anglès). Radio Times, 20-08-2018 [Consulta: 1r setembre 2018].
* ↑ Clarke, Stewart. «Netflix's 'Behind Her Eyes,' From 'The Crown' Producers, Sets Cast». Variety, 08-08-2019. [Consulta: 8 agost 2019].
* ↑ Iqbal, Nosheen «Daisy Ridley: 'JJ Abrams warned me that Star Wars is a religion'». The Guardian, 07-12-2019 [Consulta: 3 agost 2020].